การไปนอกบ้านเมื่อฝนตก การทำสิ่งที่สนุกๆ เมื่อไฟดับ การทำสิ่งที่สนุกในร่ม การผ่อนคลายในวันฝนพรำ
มันคือกิจกรรมที่คลาสสิคในวันฝนพรำ หลีกหนีจากสภาพอากาศที่หดหู่ด้วยการเข้าโรงหนังกับป๊อปคอร์นและหนังดีๆ ซื้อตั๋วทางออนไลน์ล่วงหน้า 2-3 ชั่วโมงถ้าทำได้เพราะคนอื่นอาจจะคิดเหมือนกับคุณ ทำให้วันฝนพรำเป็นวันช้อปปิ้ง ไปห้างสรรพสินค้าเพื่อหลบฝนและใช้การช้อปปิ้งบำบัด ชวนเพื่อนๆ ไปทานข้าวที่ร้านอาหารโปรดหรือลองร้านอาหารใหม่เพื่อทำให้วันที่หดหู่สดใสขึ้น โทรสอบถามล่วงหน้าหรือหาข้อมูลทางออนไลน์ว่ามีพิพิธภัณฑ์หรือแหล่งรวบรวมศิลปะที่เข้าฟรีหรือไม่ เติมเต็มวันฝนพรำของคุณด้วยวัฒนธรรมและการเรียนรู้ ฟิตเนสส่วนใหญ่อยู่ในร่มเพราะฉะนั้นคุณไม่มีข้ออ้างที่ต้องงดออกกำลังกาย ชวนเพื่อนไปด้วยเพื่อสร้างแรงบันดาลใจและยกน้ำหนักหรือวิ่งบนลู่วิ่ง คุณยังสามารถว่ายน้ำในสระว่ายน้ำในร่ม แทนที่ฝนด้วยหิมะ ลานไอซ์สเก็ตส่วนใหญ่เสนอค่าเข้าและค่าเช่ารองเท้าถูกๆ ชวนเพื่อน ครอบครัว หรือลูกไปด้วยและอย่าลืมพักเบรคบ่อยๆ เพื่อดื่มช็อกโกแลตอุ่นๆ โบว์ลิ่งคือกิจกรรมที่สมบูรณ์แบบสำหรับเด็กๆ ที่เบื่อกับการติดอยู่กับบ้านทั้งวันหรือกลุ่มเพื่อนที่มองหาอะไรสนุกๆ ทำ ลานโบว์ลิ่งทุกแห่งมีรองเท้าให้เช่าและลูกโบว์ลิ่งทุกขนาดที่ใครๆ ก็เล่นได้ ยกรางด้านข้างขึ้นสำหรับมือใหม่หรือท้าทายตัวเองโดยไม่ต้องยกรางขึ้น คงจะดีที่ได้หลบหนีจากสายฝนแต่อาจจะสนุกมากกว่าถ้าคุณออกไปข้างนอกและอยู่ท่ามกลางสายฝน หยิบรองเท้าบูทและเสื้อกันฝน หยิบร่มและออกไปเดินเล่นกับเพื่อนหรือไปคนเดียว ดื่มด่ำกับเสียงของสายฝนบนถนนและกลิ่นที่สะอาดสดชื่น เมื่อคุณตื่นนอนพรุ่งนี้ก็อาจจะเห็นแสงแดดได้! อย่าออกไปข้างนอกถ้าฝนตกหนักหรือฟ้าผ่า หยิบเก็บเกมกระดานหรือเกมไพ่ เทียนหรือไฟฉาย และเล่นเกมกับเพื่อนหรือครอบครัว คุณสามารถเล่นเกมทายคำปริศนา เกม 20 คำถาม เกมไอสปาย หรือคิดค้นเกมขึ้นมาเอง รื้อตู้เสื้อผ้าของคุณหรือขออนุญาตค้นตู้เสื้อผ้าพ่อแม่และเพื่อนๆ และใช้ไฟฉายเป็นสปอร์ตไลท์ สวมเสื้อผ้าและรองเท้าหรูหราและอย่าลืมเครื่องประดับ คุณยังสามารถฝึกเทคนิคการแต่งหน้าใหม่ๆ เช่น แต่งหน้าโดยใช้เทคนิค-Contour แต่งตัวตามที่คุณต้องการเพราะคุณคงไม่ได้ออกไปนอกบ้านเร็วๆ นี้ มันอาจจะเป็นเรื่องง่ายๆ เช่น กางแผ่นกระดาษและหากล่องสีเทียนหรือปากกา ระบายสีด้วยสีน้ำ หรือตัดแปะรูป ใช้เวลาว่างเพื่อพัฒนาความคิดสร้างสรรค์หรือทำให้เด็กๆ เพลิดเพลินไปกับสมุดวาดรูปหรือระบายสี ถ้าคุณติดอยู่ในบ้าน สุนัขหรือแมวของคุณก็อาจจะติดอยู่ด้วยเช่นกัน หาขนนกหรือเชือกเพื่อเล่นกับแมวหรือเล่นเกมโยนของกับสุนัข เมื่อมันเหนื่อยก็ควรกอดมันและผ่อนคลาย ถ้าคุณติดอยู่ในบ้านโดยไม่มีเพื่อนหรือไฟฟ้าก็ควรหาไฟฉาย เทียน และหนังสือที่ดี เลือกหนังสือที่ขายดีติดอันดับหรือนิยายที่คุณไม่เคยอ่าน หรือกลับไปอ่านหนังสือเล่มโปรด ถ้าคุณอยู่กับลูกๆ ที่กำลังเบื่อก็ให้พวกเขารวมตัวกันเพื่อเล่านิทาน จุดเทียนเพื่อสร้างบรรยากาศที่อบอุ่น เขียนบันทึก บทกวี หรือร่างเรื่องราว ปล่อยให้สายฝนช่วยให้คุณคิดทบทวนและมีแรงบันดาลใจ ถ้าคุณติดอยู่กับคนที่คุณรักก็ควรใช้ช่วงเวลานี้เป็นประโยชน์มากที่สุด อัพเดทข่าวคราวชีวิตและบอกพวกเขาว่าเกิดอะไรขึ้นในชีวิตของคุณ เก็บโทรศัพท์และคอมพิวเตอร์ให้พ้นมือและใช้เวลานี้เพื่อนสานสัมพันธ์กับผู้อื่น เล่าเรื่องผีเพื่อทำให้เด็กๆ กลัวหรือเล่าเรื่องตลกเพื่อให้อารมณ์สดชื่น ขดตัวใต้ผ้าห่มและเตรียมหนังที่คุณอยากดูหรือหนังเก่าเรื่องโปรด คุณยังสามารถใช้บริการสตรีมหนังออนไลน์หรือดูดีวีดีถ้าไม่มีสัญญาณไวไฟ ถ้าคุณอยู่กับครอบครัวหรือกลุ่มเพื่อนก็ปล่อยให้แต่ละคนเลือกหนัง อย่าลืมป๊อปคอร์นด้วย! ถ้าคุณอยู่กับคนรักก็ใช้การดูหนังเป็นการออกเดท หาหนังโรแมนติกคอมเมดี้ จุดเทียน และมีความสุขด้วยกัน ติดตั้งระบบเกมและชวนเพื่อนมาเล่นหรือหาแอปพลิเคชันที่สนุกๆ ที่คุณมีบนมือถือ ใช้พลังเพิ่มเติมและแข่งขันกันแบบไม่รู้จบ ดูว่าคุณสามารถทำมื้อเย็นหรือมื้อกลางวันอะไรได้บ้างจากอาหารที่คุณมีอยู่หรืออบคุกกี้และกินคุกกี้ที่สดใหม่ที่เพิ่งออกจากเตาอบ เสียบปลั๊กระบบสเตอริโอหรือลำโพง iPod และเลือกเพลย์ลิสต์เพลงที่สนุกๆ หรือเรียนเต้นรำจากวีดีโอสอนเต้นออนไลน์ แขวนหลอดไฟสีเพื่อสร้างบรรยากาศ จากนั้นใส่ชุดสวยๆ หรือเต้นทั้งคืนในชุดนอน! ซ่อนคำใบ้ในซองจดหมายทั่วบ้านซึ่งจะนำไปสู่ขุมทรัพย์ที่ไม่ว่าจะเป็นของเล่น เหรียญ หรือช็อกโกแลต หรือทำให้เด็กๆ สนุกสนานด้วยการตั้งเต็นท์ในห้องนั่งเล่นหรือทำเต็นท์เองโดยใช้ผ้าปูที่นอนแขวนหรือผ้าห่มพาดโซฟา ขดตัวกับหมอน ถุงนอน และหลายๆ อย่างปะปนกัน หาเวลาเพื่อปรนเปรอตัวเองกับการแช่อ่างอาบน้ำตีฟอง ถ้าคุณไม่มีสบู่หรือเกล็ดที่ช่วยเพิ่มฟองก็สามารถแช่อ่างอาบน้ำธรรมดา จุดเทียน และหาขนมเพื่อทำให้คุณรู้สึกพิเศษ อะไรจะดีไปกว่าการจิบชา กาแฟ หรือช็อกโกแลตอุ่นๆ ในวันฝนพรำ? ถ้าคุณอยู่กับเพื่อนๆ หรือลูกๆ ก็สามารถจัดปาร์ตี้น้ำชาได้ สวมเสื้อผ้าสวยๆ ตั้งโต๊ะด้วยแก้วชาสวยๆ และขนม และฝึกมารยาทที่ดีที่สุด อย่าลืมกระดกนิ้วก้อยด้วยนะทุกคน เปิดเพลงที่ผ่อนคลาย จุดเทียน และใช้วันฝนพรำเป็นโอกาสเพื่อพักผ่อน บางทีชีวิตของคุณอาจจะวุ่นวายในช่วงนี้และคุณนอนไม่เพียงพอหรือแค่อยากนอนกลางวันเพื่อชาร์จพลัง เสียงฝนกระทบหลังคาและพื้นถนนอาจจะฟังดูผ่อนคลาย ปล่อยให้มันทำให้คุณเคลิ้มหลับไป
ไปดูหนังเพื่อไม่นึกถึงฝนที่กำลังตก. ไปห้างสรรพสินค้าในร่ม. ไปทานข้าวกับเพื่อนๆ. ไปพิพิธภัณฑ์หรือแหล่งรวบรวมศิลปะ. เข้าฟิตเนส. ไปลานไอซ์สเก็ตในร่ม. ไปเล่นโบว์ลิ่งกับเพื่อนหรือครอบครัว. เต้นรำท่ามกลางสายฝนหรือแค่ไปเดินเล่น. เล่นเกมเพื่อฆ่าเวลากับครอบครัว. เดินแฟชั่นโชว์กับเพื่อน. ทำงานศิลปะและงานฝีมือเพื่อสานต่อด้านที่สร้างสรรค์ของคุณ. เล่นกับสัตว์เลี้ยงเพื่อให้มันได้ออกกำลังกาย. อ่านหนังสือดีๆ เพื่อฆ่าเวลาด้วยตัวเอง. เขียนบันทึกเพื่อทบทวนตัวเอง. คุยกับเพื่อนและครอบครัว. ดูหนังแบบมาราธอน. เล่นเกม. ทำอาหาร. จัดปาร์ตี้เต้นรำแบบไม่ทันตั้งตัวกับเพื่อนๆ. หาขุมทรัพย์หรือตั้งแคมป์ในร่มกับเด็กๆ. แช่อ่างอาบน้ำตีฟอง. ทำเครื่องดื่มอุ่นๆ. ฟังเพลง วิทยุ หรือพอดคาสต์. นอนกลางวัน.
https://www.wikihow.com/Find-Things-to-Do-When-It%27s-Raining https://www.wikihow.com/Find-Things-to-Do-When-It%27s-Raining https://www.wikihow.com/Find-Things-to-Do-When-It%27s-Raining https://www.wikihow.com/Find-Things-to-Do-When-It%27s-Raining
Going out While It’s Raining Having Fun While the Power’s Out Having Fun Indoors Relaxing out of the Rain